Document ID: /roh_data/filtered/fineweb-2-filterrobots_roh.jsonl.gz/43920

Suenter che la regenza ha avert ina consultaziun davart il project d’in tunnel tranter Segl e Plaun da Lej mez mars, duai la regiun inoltrar sia opiniun. Sco Barbara Aeschbacher, la presidenta communala da Segl ha ditg oz a la conferenza da presidentas e presidents da la regiun Malögia, vul ins elavurar ina posiziun cuminaivla cun tut las organisaziuns pertutgadas – vul dir la regiun, las vischnancas ed er las organisaziuns da la protecziun da la natira. Quai per mussar ch’il project è urgent e duai vegnir realisà uschè spert sco pussaivel.
La posiziun ha da vegnir inoltrada al chantun enfin la fin da zercladur da quest onn.